**Дарсны темасы: Жаминат Керимова «Тул къыз»**

**Дарсны мурады:**

1.Жаминат Керимованы яшав ёлу, яратывчулугъу булан таныш этмек. Поэманы биринчи бёлюгюн анализ этмек.

2.Яшланы патриот гьислерин уятмакъ, дав гелтирген къыйынлыкъланы эсгере туруп, охувчуланы «Давлар болмасын!» деген ойгъа гелтирмек.

3.Охувчу яшланы адабият асарны чеберлик анализ этивню бажарывун оьсдюрмек.(**слайд)**

**Къурал:** Там газетлер, суратлар, рефератлар, давгъа багъышлангъан китаплар

**Муаллим:** Салам, гьюрметли охувчулар!

**Охувчулар:** Салам, гьюрметли муаллим

**Дарсны барышы:**

 Юрек булан алгъанман

 Алгъан алгъан абатым,

 Йыр булан юрегимден

 Чыкъгъан эки къанатым

 Макътав болсун халкъыма

 Йырларымдан тоймайгъан,

 Къанаты сынгъан къушдай

 Болма мени къоймайгъан (2слайд)

Салам, бизин бугюн дарсыбызгъа гелген гьюрметли къонакълар!

 Яшланы дарсгъа къуршав

* + - * Янгы дарсны англатыв

Бугюн биз оьзю булан таныш болагъан Жаминат Керимова –къыйын къысматлы шаир къатын. Оьзюню савсузлугъуна да къарамайлы, ана тилин кёп сюеген къыз оьзюню Ватанына бакъгъан сюювюн, йырларымдан таба халкъыма етишдирген. Къыйын къысмат огъар гьислерин айтма,адамлагъа йыры булан ювюкъ болма гетим этип болмагъан. Бу дарсда эпиграф этилип алынгъан сёзлер яшлар Жаминатны оьзюню сёзлери. Оьзюню эки де аягъы юрюмейли, юрек булан абат алагъанын, йырлары къантлары болуп бийик кёкге багъып талпынагъанын айта, оьзюгер гюч береген азиз къумукъ халкъын шаир абурлай ва сыйлай . Жаминатны тилини байлыгъына мюкюр болгъан Камал Абуков Жаминатгъа:

**«Къумукъ поэзияны жавгьары деген» (3слайд)** Яшланы Жаминат Керимованы яшаву ва яратывчулугъу гьакъда хабарлаву. Оьзлер язгъан конспектлерине гере, докладларына гере Жаминатны яшаву гьакъда хабарлай .

Муаллимни сёзлерин узата: Гаджиева Залина ва Махмудова Наират

«Тул къыз» - поэманы аслу маънасын чечив

 **Эпиграф**

 Гёзле, мени мен къайтарман,

 Эпсиз бек гёзле.

 «Гёзле мени».

 К.Симонов (4слайд)

**Асарны журасы:** Поэма

**Поэманы аслу маънасы:** Къылыкъ тема. Уллу Ватан давда бизин игитлерибиз герсетген къоччакълыкъ, игитлик.

**Поэманы идеясы:** Давну йылларында аявлу уланлары, азиз гелешмишлери давгъа гетген аналагъа, къызлагъа тюшген тюелер гётермесдей, арбалар тартмасдай авур намусланы суратлагъан. Асарны баш игити-лирика игит. «Тул къыз» къужурлу ясаланып яратылгъан, гелешмишине аминлигин сакълай туруп, ол къайтар деп уму тэте туруп къарт болгъан къайратлы къызны келпети поэманы оьзекли келпети болуп токътай. Гючлю намусу, къайратлы ягьы булан шо къыз дав майдандан анадаш эли учун сыйлы жанларын къурбан этген игит уланлагъа тенг бола.Поэмада ананы келпети де бек арив берилген. Бу поэма охугъан адамны талчыкъдырмай къоймай, арив анлатылагъан тил булан язылгъан. Поэмада гётерилген масъалалар буссагьатда да агьамиятлы.

**Муаллим:** Поэманы биринчи бёлюгюн чебер охув.

 **Ахтарыв иш**

Охулгъан бёлюкге гёре, поэманы чеберлик аламатларын тапмакъ.(тенглешдирив,метафора,эпитетлер,фразеологизмлер)

1.Боран ургъан гюлдей сёнген яшлыкълар-**тенглешдирив**

2.Чайканы акъ къанатыдай –**тенглешдирив**

3.Гюнесувдай таза – **тенглешдирив**

4.Гём гек кекню оьбюп мени гёзлерим – **метафора**

5.Къанлы дав-**эпитет (5слайд)**

**Муаллим:** Бу йыл Уллу Ватан давда адамурлукъну лап кёп къан тегювчю ябушувларында совет Армия уьстюн гелгенли 73 йыл тамамлаша. Уллу Ватан давну агъын-зарын чекмеген Дагъыстанда бир агьлю де ёкъдур! Нечесе аналар уланларын фронтгъа йиберип юхусуз гечелер оьтгергендир. Дагъы да бизин белгили къайсы шаирлерибизни давгъа баргъан къайсыларын билесиз? Оланы давгъа багъышлангъан асарларын эсибизге алайыкъ?

**М-солтан Ягьияев « Топуракъ сейлей»**

**Анвар Гьажиев «Сёнмейген юлдузлар»**

**Абдулвагьап Сулейманов «Днепрни игити»**

(Рашитханны келпети)(**6слайд)**

Охувчу къыз: давгъа багъышлангъан шиъру охуй (гесегин)

**Агьмат Жачаев «Дав гёз алда»**

**«Дав! Сен мени къанлымсан.»**

**Доклад** – охуй Абдулкъапурова Инсаният

**Муаллим:** Нечесе олжалар эрлерин тас этгендир,нече яшлар атасыз етим къалгъандыр. Хыйлы ожакълагъа шо гюнлерде почтальонлар къайгъылы уьчмююш кагъызлар гелтиргендир.

(охувчулагъа уьч мююш кагъызланы гёрсетмек)

**Муаллим:** Уллу Ватан давда ортакъчылыкъ этген игитлени эсибизге алайыкъ.

 **Охувчу къыз:** Магьамматмурад Гьарумов «Уьстюнлюкню гюню» охуй Даниялова Гюльханум

**Муаллим:** Оьрде эсгерилген игитлени арасында мен оьзюмню уллатам Устаров Абдулланы эсгермеге сюемен.

**Охувчу къыз:** Узлипат Ибрагимова «Солдат» охуй Шахманаева Азинат

**Муаллим:** Яшлар,оьрде эсгерилген игитлерибизни арасында Абдулгьаким Исмаилов ким болгъан? Не билесиз сиз ону гьакъында?(**8слайд)**

Охувчу къыз Совет Союзуну игити гьакъында докладын охуй – **Яхьяева Жавгьарат**

**Муаллим:** Ватаны учун, эли учун игит къоччакълар ябушгъан, давну агъусун гёрген. Айрокъда, блокада къамавда болгъан Ленинградны да эсгерейик. Бизин Дагъыстанлылар да къамавда ортакъчылыкъ

 **СЁЗЛЮК ИШ**

(Охувчулар тептерлерин гьазир эте)

Тарих-история Инсаплы –эдепли,намуслу,къылыкълы Хат-кагъыз Яв –дав (**10слайд)**

**Муаллим:** Яшлар, Уллу Ватан давдан къайры дагъы да къайсы давланы билесиз? **(11слайд)**

Охувчулар жаваплар бере, слайдлар гёрсетилине

Сулейманов Шарапутдин «Тарыкъсыз дав»

**Охуй** Магомедова Зулайхат

**Муаллим:**

Къатынлар бар бизин къумукъ юртларда.

Ери гелсе,эренлерден оьтеген

Намус тюшсе Ватанына, элине

Этек чалып, эревюлдей кютеген **(12слайд)**

 **Муаллим**: Тарихлени не девюрюн алып къараса да, къумукъ къатынлар-герти къурдаш,сюйкюмлю олжа, илиякълы гелин,тарбиялы ана, тарыкълы ерде къаялардай къатты да, сюзюк сувдай таза да, эренлер булан тенг де болуп болагъанын яшавда кёп керенлер исбатлагъан. Бугюн мен ананы оьтген девюрлерде белгили ишлери, эренлени орнун тутуп гёрсетген къоччакълыкълары гьакъда айтма сюеген къатын-къызлар мени юртлуларым. Эрлери давлагъа гетип, къолунда яшлары булан къалгъан аналар, сюйгенлери гетип, «гёзле мени» деп савболлашып гьасирет къалгъан гелешмишлер ачлыкъны, къыйынлыкъны оьзлени къайратлы загьматы булан уьстюн де гелген, «Бары да зат фронтгъа»-деп Совет Армиягъа да кёмек этген. Гечесин – гюнюн бир этип, эрлерини, уланкъардашларыны, сюйгенлерини орнун тутуп , тракторлагъа, комбайнлагъа да минген, ишлеген. Оланы атларын эсгере турсакъ , кёп атлар бар.

Уьч уланын давгъа йиберип гёзлей къалгъан Абдуллаева Машарат, эркъардашын да, янгы къошулгъан сюйгенин де йиберип оьмюрю гёзлей гетген Гьубайдат Халай, бир баласы булан къалгъан Багаутдинова Умукусюм абажи, гёзлери гёзлей гетген Солтанат халай ва шолай башгъалары.

Поэмада Тул къалгъан къызъяшны келпетине ошашлы бизин юртлу Багьавутдинова Умукусюм абажи.

Дав битгенли 72 йылдан къолай буса да белгисиз, гелмей къалгъан игитлени олжалары аллагь рагьмат этгир Умукусюм абажи давдан къайтмай къалгъан уьягьлюсюн къаравуллай туруп 97 йыллыкъ чагъында гечинди. Ол Багьавутдинов Пейзулла 1915 й. тувгъан. Уллу Ватан дав башлангъанда давгъа гетген. Белгисиз тас болгъан.

Биз Умукусюм абажиге де тул къалгъан къатын деп айтмагъа болабыз.

**Охулгъан бёлюкню анализ этив:**

Соравлар:

1.Тул къыз деген калиманы нечик англадыгъыз?

2.Автор бу къызны яшавуна нечик талчыгъа?

3.Къанлы давдан дюнья тезден къутулгъан,къайгъылардан дюнья къачан къутула деп шаир не деп айтма сюе?

4.Гелешмишине аминлигин сакълагъан къызъяшны сюювюн шаир къайсы сатырларда гёрсете ?

5.Не саялы шаир тул къызгъа дюньяны лап да сыйлы ташларындан эсделик салар эдим дей?**(13 слайд)**

**Дарсны гьасиллерин чыгъарыв:**1.Биз бугюн дарсда кимни гьакъында сейледик?2.Ушатдыгъызму бугюнгю дарсны? **Уьйге:** Ж.Керимова яшаву ва яратывчулугъу, «Тул къыз» поэманы аслу маънасы **(14слайд)**

КРМУ Управление образования

МР «Карабудахкентский район»

Конкурсный урок к районному этапу конкурса

«Лучший учитель родного языка 2018»

на тему

«Поэма Джаминат Керимовой «Тул къыз»